Miroslav Vitouš

Miroslav Ladislav Vitouš (s. 6. joulukuuta 1947 Prahassa) on tšekkoslovakialainen jazzbasisti. Hän aloitti viulunsoiton kuusivuotiaana, pianonsoiton 10-vuotiaana sekä kontrabassonsoiton neljätoistavuotiaana. Nuorena hän oli tunnettu kilpauimari. Hänen varhaisiin yhtyeisiinsä kuului Junior Trio, jossa hän soitti veljensä Alanin (rummut) sekä sittemmin kuuluisaksi tulleen tšekkiläisen kosketinsoittajan Jan Hammerin kanssa. Hän opiskeli musiikkia Prahan konservatoriossa František Poštan johdolla ja voitti Wienissä kansainvälisen musiikkikilpailun. Voitto toi hänelle stipendiaatin Berklee College of Musiciin Yhdysvaltain Bostoniin. Vitoušin taiturimainen bassonsoitto toi hänelle mainetta, ja häntä alettiin verrata kuuluisiin kollegoihinsa, kuten Scott LaFaroon, Dave Hollandiin ja Niels-Henning Ørsted Pederseniin. Oivallinen näyte Vitoušin kontrabassonsoitosta on levyllä Now He Sings, Now He Sobs vuodelta (1968), jolla Chick Corea soittaa pianoa ja Roy Haynes rumpuja. Tämä albumi tuo esille hänen vahvan rytminkäsittelynsä, innovatiiviset walking bass -linjansa sekä improvisointitaitonsa. Infinite Search, hänen ensimmäinen levynsä yhtyeenjohtajana, julkaistiin uudestaan pienin muutoksin nimellä Mountain In The Clouds. Levyllä soittivat silloiset fuusion kärkinimet, kuten John McLaughlin, Herbie Hancock, Jack DeJohnette ja saksofonisti Joe Henderson. Vitouš on Weather Reportin perustajajäsenyytensä lisäksi soittanut muun muassa Bireli Lagrenen, Jan Hammerin, Freddie Hubbardin, Miles Davisin, Chick Corean, Wayne Shorterin, Joe Zawinulin ja Jan Garbarekin kanssa. Vuonna 1988 hän muutti takaisin Eurooppaan säveltämään, mutta hän on myös jatkanut esiintyvän taiteilijan uraa useilla festivaaleilla. ==Diskografiaa== ===Orkesterinjohtaja=== *Infinite Search (aka Mountain in the Clouds) (Embryo Records)(1969) John McLaughlin, Joe Henderson, Herbie Hancock, Jack DeJohnette & Joe Chambers *Purple(1970) John McLaughlin, Joe Zawinul & Billy Cobham *Magical (1970) Shepherd Onike, Herbie Hancock, Jack DeJohnette, James Gadson & Airto Moreira *Majesty Music (1976) *Miroslav (Freedom)(1977) Don Alias *Guardian Angels (1978) Mabumi Yamaguchi, John Scofield, Kenny Kirkland & George Ohtsuke *First Meeting (ECM) (1979) John Surman, Kenny Kirkland & Jon Christensen *Miroslav Vitous Group (ECM)(1980) John Surman, Kenny Kirkland & Jon Christensen *Journey's End (ECM) (1982) John Surman, John Taylor & Jon Christensen *Emergence (ECM) (1985) solo *Atmos (ECM) (1992) Jan Garbarek *Universal Syncopations (ECM) (2003) Jan Garbarek, Chick Corea, John McLaughlin & Jack DeJohnette *Universal Syncopations II (ECM) (2007) Bob Mintzer, Gary Campbell, Bob Malach, Randy Brecker, Daniele di Bonaventura, Vesna Vasko-Caceres, Gerald Cleaver & Adam Nussbaum *Remembering Weather Report (ECM) (2009) Franco Ambrosetti, Gary Campbell, Gerald Cleaver & Michel Portal ===Sessiomuusikkona=== Weather Report *Weather Report (1971) *I Sing the Body Electric (1972) *Live in Tokyo (1972) *Sweetnighter (1973) *Mysterious Traveller (1974) Chick Corea *Now He Sings, Now He Sobs (1968) *Trio Music (ECM, 1981) *Trio Music Live in Europe (ECM, 1984) *Rendezvous in New York (Stretch Records, 2003) Larry Coryell *Spaces (1970) John McLaughlin, Billy Cobham, & Chick Corea Jack DeJohnette *The DeJohnette Complex (Milestone, 1969) Jan Garbarek *StAR (ECM, 1991) Stan Getz *The Song Is You (1969) Terje Rypdal *Terje Rypdal / Miroslav Vitous / Jack DeJohnette (ECM, 1978) *To Be Continued (ECM, 1981) Sadao Watanabe *Round Trip (1974) Laszlo Gardony *The Secret (Antilles, 1988) Between the Times *Octagon (ACT, 2007) ==Aiheesta muualla== * virallinen sivusto Luokka:Tšekkiläiset jazzmuusikot Luokka:Tšekkiläiset kontrabasistit Luokka:Jazzkontrabasistit Luokka:Weather Report Luokka:Vuonna 1947 syntyneet Luokka:Elävät henkilöt